kardosdrur/scandi-wiki huggingface dataset:
Jorvan Vieira

Jorvan Vieira blev ansat som træner for det irakiske landshold i 2007, på en 1-årig kontrakt.
Han har også været læge.

Succes 
Vieira styrede det irakiske landshold af sted fra kvalifikationen til Asian Cup til finalen, hvor Irak var videre efter en semi-finale gyser som endte 4-3 til Irak efter straffe.
Mange irakere kaldte ham som en af de bedste der har trænet det irakiske landshold.

Nedtur og fyring 
Vieiras kontrakt blev forlænget med et år til så den udløb ved 2008.
Mange irakere havde store forventninger til ham og holdet til Golf Cuppen, men skuffende endte irakerne med 1 point, (tabte 3-1 og 4-0 og uafgjort 1-1) hvilket var skuffende.
Vieira blev så fyret efter Golf Cuppens afslutning.

Sportsfolk fra Iran
Fodboldtrænere
Greg Bear

Gregory Dale Bear (født 20. august 1951 i San Diego, Californien, død 19. november 2022) var en amerikansk forfatter af især science fiction. Hans værker dækker temaer såsom galaktiske konflikter (Forge of God-bøgerne), kunstige universer (The Way-serien), bevidstheds- og kulturelle skikke (Queen of Angels) og forceret evolution (Blood Music, Darwin's Radio og Darwin's Children).

Sammen med Gregory Benford og David Brin skrev Bear en trilogi, der fortæller noget af forhistorien til Isaac Asimovs Stiftelsen-serie. Bear skrev det midterste bind i trilogien.

Han var svigersøn til science fiction-forfatteren Poul Anderson.

Bibliografi

Serier 
 Eon-serien
 Eon (1985)
 Eternity (1988)
 Legacy (1995)
 The Forge of God-serien
 The Forge of God (1987) 
 Anvil of Stars (1992) 
 En gruppe løst sammenhængende romaner
 Queen of Angels (1990) 
 Heads (1990) 
 Moving Mars (1993),
 / (også kendt som Slant) (1997)

Øvrige værker 
 Psychlone (1979) 
 Hegira (1979) 
 Beyond Heaven's River (1980) 
 The Strength of Stones (1981) 
 The Wind From a Burning Woman (1983) 
 The Infinity Concerto (1984)
 Blood Music (1985)
 Strength of Stones (1986) 
 The Serpent Mage (1986) 
 Tangents (1986, novelle) 
 Sleepside Story (1988) 
 A Collection of Short Stories, Tangents (1989) 
 The Venging (1992)
 Songs of Earth and Power (1994, The Infinity Concerto og The Serpent Mage i et bind)
 New Legends (1995) 
 Foundation and Chaos (1998, i Isaac Asimovs Stiftelsen-serie)
 Dinosaur Summer (1998) 
 Darwin's Radio (1999),
 Rogue Planet (2000, indgår i Star Wars-romanserien.)
 Vitals (2002) 
 W3 Women in Deep Time (2003) 
 Darwin's Children (2003) 
 Dead Lines (2004)
 Quantico (2005)
 City at the End of Time (2008)

Eksterne henvisninger 

 Officiel hjemmeside


Science fiction-forfattere fra USA
Personer fra San Diego
Markel Susaeta

Markel Susaeta Laskurain (født 14. december 1987 i Éibar, Spanien) er en spansk fodboldspiller, der spiller som offensiv midtbanespiller hos La Liga-klubben Athletic Bilbao. Han har spillet for klubben siden 2006, samt langt størstedelen af sin ungdomskarriere. Hans første år som seniorspiller blev tilbragt i Athletics satellitklub CD Baskonia.

Landshold 
Den 9. november 2012, efter en række gode præsentationer, blev Susaeta kaldt op til det spanske landshold for første gang af manager Vicente del Bosque til et venskabskamp mod Panama og scorede det sidste mål i 5-1 sejren i Panama City.

Eksterne henvisninger 
 Athletic Bilbao spillerinfo

Fodboldspillere fra Spanien
Fodboldspillere fra Athletic Bilbao
Billabong

Billabong kan henvise til flere artikler:
 Billabong surfing – producent af shorts
 Billabong i betydningen "det evige vandhul" på aboriginal-sprog (Australien) dvs. en vandkilde, som ikke tørrer ud i tørketiden.
Otterfing

Otterfing er en kommune i Landkreis Miesbach i Regierungsbezirk Oberbayern i den tyske delstat Bayern.

Geografi 
Otterfing ligger i nogle morænebakker i Bayerisches Alpenvorland med udsigt mod Mangfallbjergene. I kommunen ligger ud over Otterfing, landsbyerne Bergham, Heigenkam, Holzham, Palnkam og Wettlkam. Kommunen ligger midt i Oberbayern ved Bundesstraße 13 kun 4 km nord for Holzkirchen. Til Wolfratshausen er der 21 km, til Bad Tölz 22 km, til Gmund am Tegernsee 20 km, til Miesbach 23 km, til Bad Aibling 27 km, til Rosenheim 37 km og til delstatshovedstaden München 30 km.

Eksterne henvisninger
Jan Eisenhardt

Jan Øyvind Eisenhardt (født 24. april 1906 i Hjørring, død 26. december 2004 i Dorval, Quebec, Canada) var en dansk/canadisk fodboldspiller og idrætspioner. 

Familien flyttede først til Nørresundby og da han var seks år gammel til København, som 16-årig blev han af forældrene sendt til lycée Georges Clemenceau en privatskole i Frankrig.
Som fodboldspiller i Boldklubben Frem vandt han som 18-årig begynderklassen i Fortunløbet 1924. Som 19-årig skrev han i 1925 kontrakt med Olympique Marseille og blev en af Danmarks første professionelle fodboldspillere. Honoraret var en handelsuddannelse på Aix-Marseille universitet. To gange, 1926 og 1927, var han med til at vinde franske pokaltitler med Olympique Marseille. Han var også professionel Stuttgarter Kickers 1927 hvor han vandt Bezirksliga Württemberg/Baden, også her stod det i kontrakten at klubben skulle betale for hans universitetsstudier.

Siden 1928 har han boet i Canada og fik i 1934 canadisk statsborgerskab.

Han været sportsdirektør i British Columbia, sportschef for Canadas hær og ansvarlig for Canadas fitnessprogram. For Dette store pionerarbejde inden for motionidræten i Canada, er han blevet hædret med bland andet Order of Canada og Dronning Elizabeths jubilæumsmedalje, ligesom han var æresborger i Vancouver og æresdoktor ved Malaspina University College i British Columbia

Han er med en alder af 96½ år den ældst startende nogensinde i Eremitageløbet (2002).

Ekstern henvisning 
Major Jan Eisenhardt, 98: Fitness pioneer, nekrolog i Toronto Star

Fodboldspillere fra Danmark
Fodboldspillere fra Boldklubben Frem
Fodboldspillere fra Olympique Marseille
Personer fra Hjørring
Raúl Albiol

Raúl Albiol Tortajada (født 4. september 1985 i Vilamarxant, Spanien) er en spansk fodboldspiller, der spiller som midterforsvarer hos Serie A-klubben Napoli. Han kom til klubben i 2013 fra Real Madrid. Derudover har han spillet for Valencia, og en enkelt sæson på lejebasis hos Getafe CF.

Landshold 
Albiol står (pr. 20. november 2013) noteret for 44 kampe for Spaniens landshold, som han debuterede for den 13. oktober 2007 i en EM-kvalifikationskamp mod Danmark i Århus. Efterfølgende blev han udtaget til truppen til EM i 2008, hvor han var med til at sikre holdet europamesterskabet. Han deltog også ved Confederations Cup 2009 og VM i 2010.

Titler 
Copa del Rey
 2008 med Valencia CF

EM
 2008 og 2012 med Spanien

VM
 2010 med Spanien

Eksterne henvisninger 

 

Fodboldspillere fra Spanien
Fodboldspillere fra Valencia CF
Fodboldspillere fra Getafe CF
Fodboldspillere fra Real Madrid CF
Verdensmestre i fodbold
Fodboldspillere fra S.S.C. Napoli
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Andreas Augustin von der Lühe

Andreas Augustin von der Lühe (født 1677, død 2. januar 1730 i Rendsborg) var en tysk officer i dansk tjeneste.

Han var søn af en mecklenborgsk adelsmand, Volrath Augustin von der Lühe til Fahrenhaupt (af linjen Schulenberg-Stormsdorf) og Anna Elisabeth von der Lühe. Som ganske ung trådte han ind i den danske fodgarde, hvor han 1698 blev fænrik, 1699 sekondløjtnant, 1700 premierløjtnant, 1707 (efter i fire år at have været kaptajn ved Fynske Regiment) kompagnichef, 1710 premiermajor og 1712 karakt. oberst. Han udmærkede sig og blev såret i Slaget ved Helsingborg 1710 og i Slaget ved Gadebusch 1712 og havde i krigsårene flere gange midlertidig kommandoen over garden. 1713 var han medundertegner af Magnus Stenbocks kapitulation ved Oldenswort. I foråret 1716 blev han efter grev Callenberg chef for det 4. af de fra kejserlig tjeneste hjemvendte regimenter og samme efterår for Dronningens Livregiment, som han beholdt resten af sit liv. 1723 blev han generalmajor, 1729 hvid ridder. Han døde ugift i Rendsborg 2. januar 1730.

Kilder 
 Dansk Biografisk Leksikon

Militærfolk fra Tyskland
Generalmajorer fra Danmark
Andreas Augustin von der
Riddere af Dannebrog (1671-1808)
Danskere i 1700-tallet
Personer i Dansk Biografisk Leksikon
David Albelda

David Albelda Aliqués (født 1. september 1976 i La Pobla Llarga, Spanien) er en tidligere spansk fodboldspiller, der spillede som defensiv midtbanespiller. David spillede i Valencia CF fra 1995 til 2013. Han blev kun afbrudt af 2 lejeophold, begge i Villareal.

Med Valencia har Albelda været med til at vinde to spanske mesterskaber, en pokaltitel, samt både UEFA Cuppen og UEFA Super Cuppen i 2004.

Landshold 
Albelda står (pr. marts 2011) noteret for hele 51 kampe for Spaniens landshold, som han debuterede for den 5. september 2001 i et opgør mod Liechtenstein. Efterfølgende har han repræsenteret Spanien ved både VM i 2002, EM i 2004, samt VM i 2006.

Titler 
La Liga
 2002 og 2004 med Valencia CF

Copa del Rey
 2008 med Valencia CF

UEFA Cup
 2004 med Valencia CF

UEFA Super Cup
 2004 med Valencia CF

Eksterne henvisninger 

 Spillerinfo 

Fodboldspillere fra Spanien
Fodboldspillere fra Valencia CF
Fodboldspillere fra Villarreal CF
Olympiske sølvmedaljevindere fra Spanien
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Frederik Carl Emil von der Lühe

Frederik Carl Emil von der Lühe (4. marts 1751 – 9. marts 1801 i Wien) var en dansk amtmand, kammerherre og forfatter.

Von der Lühe var født 4. marts 1751 som søn af daværende amtmand, kammerherre Gideon von der Lühe (1704-55) og Margrethe Hedevig født von Lützow (død 1768). Han kom tidligt til hoffet som page hos dronning Caroline Mathilde, steg til kammerherre (1780) og blev 1782 deputeret i Økonomi- og Kommercekollegiet, men måtte i 1784, efter regeringsskiftet, gå som amtmand til Neumünster Amt, hvor han ikke kunne trives. Hans talrige breve til Johan Bülow, brødrene Nicolai og P.C. Abildgaard m.fl. københavnske venner (se den sorøske manuskriptsamling nr. 43 d osv.) indeholder bitter kritik og stærke anklager imod magthaverne, særlig A.P. Bernstorff, som han gav skylden for sin forvisning.

Da han kom til erkendelse af det frugtesløse i sine politisk-patriotiske aspirationer, søgte han orlov 1787, drog udenlands og bosatte sig i Wien, opnåede 1789 at blive virkelig regeringsråd og viceadministrator over de kejserlige domæner i Nederøstrig, men afskedigedes nogle år før sin død som pensioneret førstekæmmerér. Embedslivet lå nu engang ikke for von der Lühes mere teoretiske åndsretning.

Hans kundskabsfylde, poetiske talent og personlige elskværdighed havde imidlertid skaffet ham højtformående venner, og han vandt anerkendelse ved sin, oprindelig som manuskript udgivne, Hymnus an Flora (1790) og det 10 år senere trykte sidestykke Ceres – dele af et stort didaktisk digt i hexametre. I sine sidste leveår var von der Lühe katolik. Kun 50 år gammel døde han ugift i Wien 9. marts 1801.

Kilder 
 Karl Emil Freih. von der Lühe i: Biographisches Lexikon des Kaiserthums Oesterreich, vol. 16, p. 140 ff.
 Dansk Biografisk Leksikon

Kollegiedeputerede fra Danmark
Embedsmænd fra Østrig
Digtere fra Østrig
Tysksprogede forfattere
Frederik Carl Emil von der
Amtmænd fra Holsten
Digtere fra Danmark
Personer i Dansk Biografisk Leksikon
Kammerherrer fra Danmark
Dansksprogede forfattere fra Danmark
Rottach-Egern

Rottach-Egern (tidligere Rottach) er en kommune i Landkreis Miesbach i Regierungsbezirk Oberbayern i den tyske delstat Bayern.

Geografi 
Rottach-Egern ligger i dalen omkring Tegernsee, og bydelen Egern i den vestlige delaf kommunen ligger ved sydbredden af Tegernsee. De tidligere adskilte landsbyer Rottach, Egern, Gasse, Schorn, Sonnenmoos, Staudach, Weißach og Wolfsgrub er vokset sammen til et . Derudover ligger i kommunen landsbyerne Berg, Ellmau, Hagrain, Haslau, Kalkofen, Oberach, Sutten og Trinis, samt bebyggelserne Brandstatt, Enterrottach, Erlach, Kühzagl, Unterwallberg og Gutfeld.

Kommuneforvaltningen ligger i Rottach. Sognekirken St. Laurentius ligger i Egern.

Nabokommuner 
 Bad Wiessee
 Gmund am Tegernsee
 Kreuth
 Tegernsee

Turisme 
Rottach-Egern er det største turiststed i Landkreis Miesbach. Tegernsee og de omliggende Mangfallgebirge gør byen til et meget brugt feriemål , og det 1.723 m høje Wallberg, er et center for paragliding.

Eksterne henvisninger 

 Turistside fra kommunen
 Interaktives 360° Panorama vom Wallberg mit Blick über Rottach-Egern
Gideon von der Lühe

Gideon von der Lühe (3. september 1704 i Rostock – 7. februar 1755 i Aabenraa) var en dansk amtmand over Vordingborg og Tryggevælde Amter og kammerherre.

Han var født 1704 som søn af Dietrich Otto von der Lühe fra Dambeck og blev 18. marts 1749 gift med Margrethe Hedevig von Lützow (1727 i Kolding – 7. november 1790, gift 2. gang med Joachim Ehrenreich von Behr). Han var fader til Frederik Carl Emil von der Lühe. Han var desuden Ridder af Dannebrog. Gideon von der Lühe døde 1755.

Kilder 
 Dansk Biografisk Leksikon
 Tysk side med info om Gideon von der Lühe 

Gideon von der
Amtmænd fra Danmark
Riddere af Dannebrog (1671-1808)
Danskere i 1700-tallet
Personer fra Rostock
Kammerherrer fra Danmark
Hartnack Otto von der Lühe

Hartnack Otto von der Lühe (født omkring 1692, død 21. februar 1749 i Husum) var en dansk amtmand. Han var broder til Adolph Andreas von der Lühe.

Han tilbragte sin barndom og ungdom på faderens gods og har vistnok stået i fremmed tjeneste,
før han 1734 udnævntes til kammerjunker ved det danske hof. Allerede 1735 blev han amtmand i Husum og året efter landråd i Holsten. 1740 blev han konferensråd og 1746 dekoreret med det hvide bånd. Han døde 21. februar 1749 i Husum, af hvilken by han i flere henseender har gjort sig fortjent. Han var ugift.

Kilder 
 Dansk Biografisk Leksikon

Hartnack Otto von der
Amtmænd fra Slesvig
Riddere af Dannebrog (1671-1808)
Danskere i 1700-tallet
Personer i Dansk Biografisk Leksikon
Konferensråder fra Danmark
Joachim Christoph von der Lühe

Joachim Christoph von der Lühe (18. december 1696 på Schulenberg – 23. september 1756 i Haderslev) var en dansk amtmand og broder til Adolph Andreas og Hartnack Otto von der Lühe.

Han fødtes 18. december 1696 på Schulenberg, trådte 1726 i dansk tjeneste som kammerjunker hos kronprinsen og udnævntes 1734 til hofmester for dennes svigerinde, enkefyrstinde Sophie Caroline af Ostfriesland. 1738 fik han Dannebrogsordenen, blev 1740 amtmand i Haderslev Amt og 1752 amtmand over Aabenraa og Løgumkloster Amt. Han døde ugift 23. september 1756 i Haderslev.

Kilder 
 Dansk Biografisk Leksikon

Amtmænd fra Slesvig
Joachim Christoph von der
Riddere af Dannebrog (1671-1808)
Personer i Dansk Biografisk Leksikon
Jørgen Heller Andersen

Jørgen Heller Andersen (født 4. oktober 1919 på Frederiksberg, død 23. september 2006) var en dansk atlet medlem af Københavns IF. 

Heller Andersen blev politibetjent 1942 og var blandt de 1.960 danske politifolk, der blev arresteret 19. september 1944 og overført til den tyske koncentrationslejrer Buchenwald 29. september eller 5. oktober efter først at have været i Neuengamme. 16. december 1944 blev han sammen med 1604 andre politifolk flyttet til Mühlberg efter at de have fået status som krigsfanger. Han blev overflyttet til Frøslevlejren i slutningen af marts 1945. 11 april blev han gift med Grethe Offersen. Efter en kort bryllupsceremoni i Frøslev, tog bruden toget tilbage til Århus. Han blev transporteret til København af Røde Kors hvide busser i maj 1945. Han arbejde frem til pensionen i 1977 som politiassistent i København.

Heller Andersen blev nummer syv på 800 meter på EM 1946 i Oslo med tiden 1.53,7. Han satte i 1946 dansk rekord på 1 mile med 4,15,4 og fire gange i stafetløb. Han vandt aldrig et individuelt Danmarks mesterskab men syv i stafetløb. Han nåede seks landskampe. Han var formand for Københavns IF 1983-1987. Han deltog som leder/træner for det danske hold ved OL i Mexico City 1968 og EM 1974 i Rom.

Internationale mesterskaber 
 1946 EM 7. plads 1,53,7

Danske mesterskaber 
  1950 800 meter 1,55,3
  1949 800 meter 1,57,1
  1947 800 meter 1:55,6 
  1947 400 meter hæk 56,0 
  1942 1500 meter 3,59,8

Personlige rekorder 
 400 meter hæk: 56,0 1947
 400 meter: 50,7 1946
 800 meter: 1:51,8 Østerbro 10. august 1947
 1000 meter: 2:29,2 Østerbro, 23. juni 1944
 1500 meter: 3:53,4 Malmø 23. juli 1946
 1 mile: 4:15,4 København 13. juli 1946

Kilder 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
DAF i tal – Jørgen Heller Andersen
Statletik.dk – Profil Jørgen Heller Andersen
Museum of Danish America

Mellemdistanceløbere fra Danmark
Atleter fra Københavns IF
Politifolk fra Danmark
Idrætsledere fra Danmark
Hækkeløbere fra Danmark
Personer fra Frederiksberg
Rubén Baraja

Rubén Baraja Vegas (født 11. juli 1975 i Valladolid, Spanien) er en tidligere spansk fodboldspiller, der spillede som midtbanespiller. Han var på klubplan primært tilknyttet Valencia CF, men havde også ophold i Real Valladolid og Atlético Madrid.

Med Valencia CF vandt Baraja to spanske mesterskaber, en Copa del Rey-titel, samt UEFA Cuppen og UEFA Super Cuppen i 2004.

Landshold 
Baraja spillede gennem karrieren desuden 43 kampe for Spaniens landshold, som han debuterede for den 7. oktober 2000 i et opgør mod Israel. Efterfølgende var han med i den spanske trup til både VM i 2002 i Sydkorea og Japan samt EM i 2004 i Portugal.

Titler 
La Liga
 2002 og 2004 med Valencia CF

Copa del Rey
 2008 med Valencia CF

UEFA Cup
 2004 med Valencia CF

UEFA Super Cup
 2004 med Valencia CF

Eksterne henvisninger 
 Spillerinfo

Fodboldspillere fra Spanien
Fodboldspillere fra Real Valladolid
Fodboldspillere fra Atlético Madrid
Fodboldspillere fra Valencia CF
Personer fra Valladolid
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Helmer Petersen

Helmer Petersen (4. marts 1920 – ?) var en dansk atlet medlem af Københavns IF. 

Petersen blev nummer otte i stangspring på EM 1946 i Oslo med et spring på 3,90. Vandt det danske mesterskab i stangspring fem år i træk 1942-1946. Han arbejde som bogtrykker.

Danske mesterskaber 
 
  1948 Stangspring 3,75    
  1947 Stangspring 3,70  
  1946 Stangspring 3,80  
  1945 Stangspring 3,80 
  1944 Stangspring 3,95 
  1943 Stangspring 4,08 
  1942 Stangspring 4,02 
  1941 Stangspring 3,90 
  1940 Stangspring 3,80

Personlige rekorder 
 100 meter 11.4 1942
 Højdespring 1.76 1940
 Længdespring: 6.21 1945
 Stangspring: 4,08 1943

Stangspringere fra Danmark
Atleter fra Københavns IF
Bogtrykkere fra Danmark
Volrad August von der Lühe

Volrad August (lensbaron) von der Lühe (28. oktober 1705 – 1. april 1778 i København) var overpræsident i København, gehejmekonferensråd, ordenssekretær og direktør for Det kgl. Teater.

Han var søn af dansk kaptajn Diderik Otto von der Lühe til Dambek og Charlotte Amalie f. du Puits og fødtes 28. oktober 1705. Ligesom de tre brødre, Adolph Andreas, Hartnack Otto og Joachim Christoph von der Lühe, hans fjernere slægtninge, trådte han som ung i dansk hoftjeneste, udnævntes 1735 til kammerjunker, blev 1743 overkammerjunker og 1745 ridder af det hvide bånd. 1746 blev han kammerherre og dekoreredes året efter med enkedronningens orden.

1750 udnævntes han til gehejmeråd og 1754 til overpræsident (stiftamtmand) i København, hvilket embede han beklædte til 1771. 1764 blev han gehejmekonferensråd, fulgte 1767 med kongen til Holsten, fik 1768 Elefantordenen og fungerede som Maître des requêtes ved hoffet til december 1770, da han afløstes af Struensee. 1771 udnævntes han til ordenssekretær og optoges 1776 i den danske adelstand.

Ved siden af sine forskellige hofcharger beklædte von der Lühe flere tillidsposter. Som overdirektør for Skuepladsen (fra 1754) under dennes i økonomisk henseende vanskeligste periode viste han en redelig vilje til at ophjælpe dens finanser. Hvad repertoiret angår, var han afhængig af hoffet og dets smag. Italienske divertissements og intermezzoer fortrængte Holbergs komedier. Skønt hine en tid lang trak fulde huse, efterlod han dog ved sin udtræden af direktionen en tom kasse.

Fra 1771 var han overdirektør for Frederiks Hospital, von der Lühe var ejer af landstedet Skodsborg, dengang kaldet Retraite, og købte 1753 baroniet Høgholm, som han dog atter afhændede 1761. Han døde 1. april 1778.

I første ægteskab var han 1747 blevet gift med Cathrine Marie f. von Vieregg (1717-1764), datter af Jørgen Frederik von Vieregg til Zierstorff og enke efter kaptajn Christian Ludvig von Hein til Zierstorff; hun var Dame de l'union parfaite. 1767 ægtede han Margrethe komtesse Holck, datter af Christian Christoffer greve Holck. Hun var født 1741, blev 1766 hofdame hos Prinsesse Louise og 1768, da hendes broder, Christian 7.s bekendte yndling, havde fjernet Louise von Plessen, i dennes sted overhofmesterinde hos dronning Caroline Mathilde og fik 1774 samme stilling hos enkedronningen. Hun ægtede efter von der Lühes død 1784 generalløjtnant, gehejmeråd Christian Frederik Numsen (1741-1811) og døde først 1826.

Han er begravet i Helligåndskirken i København.

Der findes portrætmalerier af Peter Wichmann (ca. 1765?, Hørbygård), et maleri fra 1768 (på Arreskov). Maleri af Ulrich Ferdinandt Beenfeldt fra 1773 (Frederiksborgmuseet, kopi efter dette sammesteds). Klippet silhouet (Det Kongelige Bibliotek) og flere tegnede (Frederiksborgmuseet).

Personer i Dansk Biografisk Leksikon
Det Kongelige Teaters direktører
Amtmænd fra Danmark
Modtagere af l'union parfaite
Lensbaroner fra Danmark
Volrad August von der
Overpræsidenter i København
Danskere i 1700-tallet
Riddere af Dannebrog (1671-1808)
Ordenssekretærer fra Danmark
Kammerherrer fra Danmark
Gehejmekonferensråder fra Danmark
Charles Petersen (atlet)

Charles "Chas" Alfred Petersen (født Persson 14. januar 1894 i Ballerup - 21. juni 1968) var en dansk tilskærer og atlet medlem af Københavns IF. Han vandt det danske mesterskab på 10 000 meter 1916 på tiden 33:06.0 og satte samme år dansk rekord på 5 miles med 26,06,3.

Charles Petersen var søn af Per Persson og Karen Anderson, som var indvandret fra Sverige. Han giftede sig med Sofie Christensen Tastrup.

Kilder 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Langdistanceløbere fra Danmark
Atleter fra Københavns IF
Personer fra Ballerup